b'\n_START_ARTICLE_\nSteven Gerrard\n_START_SECTION_\nZgodnja kariera\n_START_PARAGRAPH_\nGerrard je za\xc4\x8del igrati za lokalno mo\xc5\xa1tvo Whiston Juniors. Odkril ga je Liverpoolov skavt. Takrat je bilo Stevenu \xc5\xa1ele 8 let in Gerrard se je Liverpoolovi akademiji pridru\xc5\xbeil \xc5\xa1e kot \xc5\xa1olar \xc5\xbee leta 1987. Vendar mladost je terjala davek in odigral je le nekaj tekem a se zelo hitro razvijal. Tako je med 14 - 16 letom odigral 20 tekem._NEWLINE_Pri 14 so za Gerrarda \xc5\xa1tevilni klubi vklju\xc4\x8dno s Manchester Unitedom ponudili velike vsote denarja za njegov prestop a Liverpool ga je uspel zadr\xc5\xbeati. Med tem \xc4\x8dasom je v delovni nesre\xc4\x8di na vrtu skoraj izgubil prst._NEWLINE_Svojo prvo profesionalno pogodbo je podpisal z Liverpoolom 5. novembra 1997. Na teden je dobil 700\xc2\xa3.\n_START_SECTION_\n1998 - 1999: Debitantska sezona\n_START_PARAGRAPH_\nZa prvo Liverpoolovo ekipo je prvi\xc4\x8d zaigral 29. novembra 1998. V igro je pri\xc5\xa1el v drugem pol\xc4\x8dasu, ko je zamenjal Vegard Heggema na tekmi proti Blackburnu. Prvi\xc4\x8d je tekmo za\xc4\x8del v UEFA Cupu na tekmi proti klubu Celta Vigo. Zaradi po\xc5\xa1kodbe igralca Jamie Redknappa je Gerrard do konca sezone odigral 13 tekem.\n_START_SECTION_\n1999 - 2000: Prva regularna sezona\n_START_PARAGRAPH_\nV tej sezoni je maneger Liverpoola G\xc3\xa9rard Houllier Gerrarda postavil v prvi enajsterici skupaj s centralnim veznim igralcem Jamiejem Redknappom. Po borbah za mesto v prvi enajsterici na \xc5\xa1estih tekmah se mu je nato izmuznil nastop v prvi enajsterici na mestnem derbiju proti Evertonu. V igro je vstopil v 66. minuti ko je zamenjal Robbie Fowlerja, a tekme ni kon\xc4\x8dal saj je dobil rde\xc4\x8di karton zaradi grobega \xc5\xa1tarta na igralca Evertona Kevina Cambella. kasneje je dosegel svoj prvi gol v \xc4\x8dlanski konkurenci to je bilo na tekmi Liverpoola proti ekipi Sheffield Wednesday, ki jo je dobil Gerrardov klub z izidom 4:1._NEWLINE_Imel je stalne te\xc5\xbeave s hrbtom zato so se mnogi novinarji in predvsem prista\xc5\xa1i njegovega kluba bali, da ga nikdar ne bodo videli igrati v pravi lu\xc4\x8di. Zato se je takratni manager kluba Gerard Houllier odlo\xc4\x8dil Gerrardu nuditi posebno zdravljenje. Po obisku zelo priznanega \xc5\xa1portnega svetovalca Hans-Wilhelm M\xc3\xbcller-Wohlfartha je diagnoza pokazala, da so bile Gerrardove bole\xc4\x8dine posledice hitre rasti v kratkem \xc4\x8dasu. Po zdravljenju so bili on in Liverpool prepri\xc4\x8dani, da se te\xc5\xbeave te vrste ne bodo ponovile. Kasneje so Gerrarda zadele te\xc5\xbeave z dimljami. Za okrevanje je potreboval \xc5\xa1tiri operacije. Kasneje pa se je sre\xc4\x8dal \xc5\xa1e s Liverpoolovim zdravnikom in enim izmed francoskih zdravnikov (k njemu ga je poslal takratni manager kluba Gerard Houllier, ki je prav tako francoz). Vse se je uredilo in spet je lahko neovirano igral za svoj klub. Vendar rast za dobrih 7,5 centimetrov ali 3 palce je vseeno pustila posledice \xc5\xa1e danes. V zgodnji karieri zaradi tega ni bil zmo\xc5\xbeen igrati dveh tekem na teden.\n_START_SECTION_\n2000 - 2001\xc2\xa0\xc2\xbbTrojna\xc2\xab\xc2\xa0sezona\n_START_PARAGRAPH_\nV sezoni 2000 - 2001 je osvojil prvo trofejo: te\xc5\xbeave iz prej\xc5\xa1nje sezone je pustil za sabo in prvi\xc4\x8d odigral 50 tekem v prvi postavi v eni sezoni. V polno je zadel 10 krat. V tej sezoni je Liverpool osvojil dve doma\xc4\x8di lovoriki: Angle\xc5\xa1ki liga\xc5\xa1ki nogometni pokal in FA Cup - najstarej\xc5\xa1o nogometno tekmovanje. V finalu UEFA Cupa (danes Evropska liga) je Liverpool po pravi drami po podalj\xc5\xa1kih s 5-4 ugnal \xc5\xa1panski Alaves. Na tej tekmi je Gerrard dosegel svoj prvi gol na katerem koli finalu v dresu \xc4\x8dlanske ekipe. Na koncu sezone je Gerrard prejel nagrado PFA Young Player of the Year - nagrada za najbolj\xc5\xa1ega mladega igralca sezone v Angliji.\n_START_SECTION_\n2001 - 2002 Nara\xc5\xa1\xc4\x8danje forme\n_START_PARAGRAPH_\nPo\xc2\xa0\xc2\xbbtrojni\xc2\xab\xc2\xa0sezoni je postajal vse bolj in bolj vpliven \xc4\x8dlen pri Liverpoolu. Postajal je tudi vse bolj izku\xc5\xa1en in te\xc5\xbeave so skoraj povsem upadle. Igral je pomemben \xc4\x8dlen v svoji ekipi. Z obilo njegove pomo\xc4\x8di je Liverpool sezono kon\xc4\x8dal na drugem mesti v Premier ligi z najbolj\xc5\xa1im to\xc4\x8dkovnim izkupi\xc4\x8dkom v zadnjem desetletju. V tej sezoni je takratnega trenerja Gerrardove ekipe G\xc3\xa9rard Houllierja doletela huda bolezen a se je je nasre\xc4\x8do re\xc5\xa1il in vodil Liverpool do konca sezone. Liverpool je tudi po njegovi pomo\xc4\x8di do konca sezone igral odli\xc4\x8dno pri tem sta blestala predvsem prav Gerrard in Michael Owen.\n_START_SECTION_\n2002 - 2003 Zmagovalci Liga\xc5\xa1kega pokala\n_START_PARAGRAPH_\nGerrard je za\xc4\x8del igrati slabo to se je za\xc4\x8delo na tekmi Lige prvakov proti \xc5\xa1vicarskemu Baslu, takrat je Liverpool po pol\xc4\x8dasu zaostajal kar s 3:0 a na koncu vseeno izvlekel remi s 3:3. Po tekmi je bil Gerrard glavna tar\xc4\x8da kritikov, okaran je bil tudi s strani trenerja ki mu je o\xc4\x8dital, da ni bil povsem zbran. Gerrard je v svoji avtobiografiji razlo\xc5\xbeil, da je bilo tako samo zaradi poroke njegovih star\xc5\xa1ev. To je tudi dokazal saj kriza ni trajala dolgo, saj je kajkmalu spet igral kot se za igralca njegovega kalibra spodobi. Tako je odli\xc4\x8dno igral v finalu Liga\xc5\xa1kega pokala proti velikemu rivalu Liverpoola in sicer proti Manchester Unitedu, to tekmo je Liverpool zmagal s 2:0, Gerrard pa je dosegel prvi gol.\n_START_SECTION_\n2003 - 2004 Kapetan Liverpoola\n_START_PARAGRAPH_\nV za\xc4\x8detku sezone je Gerrard postal vodja ekipe s tem, da je postal kapetan. Prvi\xc4\x8d je kapetanski trak nosil 15.10.2003 na tekmi proti Nogometni klub Olimpija (1911-2004). Vlogo kapetana je prejel od Finskega branilca Samia Hyypie. G\xc3\xa9rard Houllier mu je to zaupal saj je predvideval, da bi znal s svojim znanjem in samozavestjo dobro vplivati na soigralce in s tem pripomogel k bolj\xc5\xa1im igram svojega mo\xc5\xa1tva. Prav tako je Gerrard v istem letu podpisal novo \xc5\xa1tiriletno pogodbo z Liverpoolom, ki naj bi mu nanesla \xc2\xa360 000 na teden. Kakorkoli, \xc4\x8deprav je bil Gerrard kapetan mo\xc5\xa1tva se je sezona 2003/04 za Liverpool kona\xc4\x8dala brez osvojene trofeje. Po sezoni so se prvi\xc4\x8d pojavile govorice, da Gerrard utegne zapustiti klub. Vendar to se ni zgodilo. So se pa v klubu zgodile druge spremembe saj je bil zamenjan maneger, namesto Gerarda Houllierja je na njegovo mesto pri\xc5\xa1el \xc5\xa0panec Rafa Benitez.\n_START_SECTION_\n2004\xe2\x80\x9305 Zmagovalci Lige prvakov\n_START_PARAGRAPH_\nKlub je do\xc5\xbeivel veliko spremembo saj je njihove vrste zapustil angle\xc5\xa1ki napadalec Michael Owen, ki je bil prodan v Real Madrid. Prav tako pa se je po\xc5\xa1kodal Djibril Cisse napadalec francoskega rodu tako, da je imel Gerrard veliko dela tako v sredinskih kot tudi v napadalnih vrstah. Zaradi vseh naporov se je po\xc5\xa1kodoval tudi sam in sicer na tekmi proti Manchester Unitedu 20. septembra 2004. Z igri\xc5\xa1\xc4\x8d je bil odsoten vse do novembra istega leta. \xc5\xbde takrat pa je bilo znano, da Liverpool nima ve\xc4\x8d mo\xc5\xbenosti za osvojitev Premier lige. Pod pritiskom pa so bili tudi zaradi takrat \xc5\xa1e slabega polo\xc5\xbeaja v Ligi prvakov._NEWLINE_Liverpool je za napredovanje med 16 najbolj\xc5\xa1ih ekip v Ligi prvakov potreboval zmago z dvema goloma razlike proti gr\xc5\xa1ki ekipi Olympiakos, kar jim je tudi uspelo saj je Liverpool zmagal s 3:1. Enega izmed golov je prispeval prav Gerrard z izjemnim strelom s slabih 25 metrov. Ta gol \xc5\xa1tejejo za enega najlep\xc5\xa1ih sploh._NEWLINE_V nadaljevanju Lige prvakov je Liverpool izlo\xc4\x8dil \xc5\xa1e Bayer iz Leverkusna, Juventus in Chelsea, ter se tako prebili do finala._NEWLINE_2008/ 2009 Gerrard je na tekmi Lige prvakov proti PSV Eindhoven dosegel 100. gol za Liverpool.Gol je dosegel iz prave bombe z okoli 25m._NEWLINE_Sezono 2013/14 je Liverpool kon\xc4\x8dal na drugem mestu in za vodilnim Manchester Cityem zaostal zgolj za dve to\xc4\x8dki. Tako blizu medalji angle\xc5\xa1kega prvaka Gerrard \xc5\xa1e ni bil, ki jo je \xc4\x8dakal celotno nogometno kariero.\n_START_SECTION_\nLA Galaxy in zaklju\xc4\x8dek kariere\n_START_PARAGRAPH_\n7. januarja 2015 je LA Galaxy naznanil podpis 18 mese\xc4\x8dne pogodbe z angle\xc5\xa1kim zvezdnikom. Slednji je za klub debitiral 11.6.2015 na prijateljski tekmi, v ligi MLS pa 17.6.2015, ko je tudi prvi\xc4\x8d zadel. Zadnjo tekmo je odigral 6.11.2016 v liga\xc5\xa1ki kon\xc4\x8dnici proti Colorado Rapids, kjer je La Galaxy izgubil po izvajanju enajstmetrovk._NEWLINE_24.11.2016 je javnosti na socialnih omre\xc5\xbejih sporo\xc4\x8dil novico, da se je odlo\xc4\x8dil kon\xc4\x8dati svojo izjemno profesionalno \xc5\xa1portno pot.'